ddrg/super_eurlex huggingface dataset:
(4)

På basis af de indsendte data bør Belgien i det tilsvarende geografiske område (i dets helhed eller en del deraf) i anvendelsesperioden for artikel 7 i forordning (EF) nr. 41/2007, dvs. 1. februar 2007-31. januar 2008, tildeles tre ekstra havdage for fartøjer, der medfører garn eller indfiltringsnet (undtagen toggegarn), 86 ekstra havdage for fartøjer, der medfører trawl, snurrevod og lignende redskaber (undtagen bomtrawl) med en maskestørrelse på mindst 70 mm og under 90 mm, 88 ekstra havdage for fartøjer, der medfører trawl, snurrevod og lignende redskaber (undtagen bomtrawl) med en maskestørrelse på mindst 90 mm og under 100 mm, og 40 ekstra havdage for fartøjer, der medfører trawl, snurrevod og lignende redskaber (undtagen bomtrawl) med en maskestørrelse på mindst 100 mm.
DA Den Europæiske Unions Tidende L 14/8

KOMMISSIONENS BESLUTNING

af 20. december 2007

om afslutning af regnskaberne for visse udbetalende organer i Tyskland, Spanien, Frankrig, Italien og Luxembourg over udgifter, der for regnskabsåret 2004 blev finansieret af Den Europæiske Udviklings- og Garantifond for Landbruget (EUGFL), Garantisektionen

(meddelt under nummer K(2007) 6532)

(Kun den franske, den italienske, den spanske og den tyske udgave er autentiske)

(2008/54/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (1), særlig artikel 7, stk. 3,

efter høring af Fondskomitéen, og

ud fra følgende betragtninger:

(1) Kommissionen har ved beslutning 2005/385/EF (2) for regnskabsåret 2004 afsluttet alle de udbetalende organers regnskaber, bortset fra det tyske udbetalende organ »Bayern-Umwelt«, det spanske udbetalende organ »Madrid«, det franske udbetalende organ »SDE«, det italienske udbetalende organ »AGEA« og det luxembourgske udbetalende organ »Ministère de l’Agriculture«.

(2) Efter modtagelsen af nye oplysninger og efter yderligere kontroller kan Kommissionen nu træffe beslutning om, hvorvidt de regnskaber, som det tyske udbetalende organ »Bayern-Umwelt«, det spanske udbetalende organ »Madrid«, det franske udbetalende organ »SDE«, det italienske udbetalende organ »AGEA« og det luxembourgske udbetalende organ »Ministère de l’Agriculture« har fremsendt, er fuldstændige, nøjagtige og pålidelige.

(3) Kommissionen skal ved afslutningen af de pågældende udbetalende organers regnskaber tage hensyn til de beløb, der allerede er tilbageholdt fra de pågældende medlemsstater i medfør af beslutning 2005/385/EF.

(4) Ifølge artikel 7, stk. 3, andet afsnit, i forordning (EF) nr. 1258/1999 foregriber denne beslutning ikke Kommissionens vedtagelse af senere beslutninger om udelukkelse fra EF-finansiering af udgifter, der ikke er afholdt efter EF-reglerne —

VEDTAGET FØLGENDE BESLUTNING:

Artikel 1

Regnskaberne for det tyske udbetalende organ »Bayern-Umwelt«, det spanske udbetalende organ »Madrid«, det franske udbetalende organ »SDE«, det italienske udbetalende organ »AGEA« og det luxembourgske udbetalende organ »Ministère de l’Agriculture« over udgifter, der for regnskabsåret 2004 blev finansieret af EUGFL, Garantisektionen, afsluttes hermed.

De beløb, der skal tilbagebetales af eller udbetales til de pågældende medlemsstater i henhold til denne beslutning, er fastlagt i bilaget.

Artikel 2

Denne beslutning er rettet til Forbundsrepublikken Tyskland, Kongeriget Spanien, Den Franske Republik, Den Italienske Republik og Storhertugdømmet Luxembourg.

Udfærdiget i Bruxelles, den 20. december 2007. På Kommissionens vegne Mariann FISCHER BOEL Medlem af Kommissionen

(1) EFT L 160 af 26.6.1999, s. 103.

(2) EUT L 127 af 20.5.2005, s. 22.
DA Den Europæiske Unions Tidende L 14/5

KOMMISSIONENS BESLUTNING

af 20. december 2007

om afslutning af regnskaberne for visse udbetalende organer i Tyskland, Italien, Luxembourg og Portugal over udgifter, der for regnskabsåret 2005 blev finansieret af Den Europæiske Udviklings- og Garantifond for Landbruget (EUGFL), Garantisektionen

(meddelt under nummer K(2007) 6531)

(Kun den franske, den italienske, den portugisiske og den tyske udgave er autentiske)

(2008/53/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (1), særlig artikel 7, stk. 3,

efter høring af Fondskomitéen, og

ud fra følgende betragtninger:

(1) Kommissionen har ved beslutning 2006/322/EF (2) og 2007/326/EF (3) for regnskabsåret 2005 afsluttet alle de udbetalende organers regnskaber, bortset fra det tyske udbetalende organ »Bayern-Umwelt«, det italienske udbetalende organ »AGEA«, det luxembourgske udbetalende organ »Ministère de l’Agriculture« og det portugisiske udbetalende organ »IFADAP«.

(2) Efter modtagelsen af nye oplysninger og efter yderligere kontroller kan Kommissionen nu træffe beslutning om, hvorvidt de regnskaber, som det tyske udbetalende organ »Bayern-Umwelt«, det italienske udbetalende organ »AGEA«, det luxembourgske udbetalende organ »Ministère de l’Agriculture« og det portugisiske udbetalende organ »IFADAP« har fremsendt, er fuldstændige, nøjagtige og pålidelige.

(3) Kommissionen skal ved afslutningen af de pågældende udbetalende organers regnskaber tage hensyn til de beløb, der allerede er tilbageholdt fra de pågældende medlemsstater i medfør af beslutning 2006/322/EF.

(4) Ifølge artikel 7, stk. 3, andet afsnit, i forordning (EF) nr. 1258/1999 foregriber denne beslutning ikke Kommissionens vedtagelse af senere beslutninger om udelukkelse fra EF-finansiering af udgifter, der ikke er afholdt efter EF-reglerne —

VEDTAGET FØLGENDE BESLUTNING:

Artikel 1

Regnskaberne for det tyske udbetalende organ »Bayern-Umwelt«, det italienske udbetalende organ »AGEA«, det luxembourgske udbetalende organ »Ministère de l’Agriculture« og det portugisiske udbetalende organ »IFADAP« over udgifter, der for regnskabsåret 2005 blev finansieret af EUGFL, Garantisektionen, afsluttes hermed.

De beløb, der skal tilbagebetales af eller udbetales til de pågældende medlemsstater i henhold til denne beslutning, er fastlagt i bilaget.

Artikel 2

Denne beslutning er rettet til Forbundsrepublikken Tyskland, Den Italienske Republik, Storhertugdømmet Luxembourg og Den Portugisiske Republik.

Udfærdiget i Bruxelles, den 20. december 2007. På Kommissionens vegne Mariann FISCHER BOEL Medlem af Kommissionen

(1) EFT L 160 af 26.6.1999, s. 103.

(2) EUT L 118 af 3.5.2006, s. 20.

(3) EUT L 122 af 11.5.2007, s. 47.
(7)

Det konkluderedes i panelets erklæring, at der ikke er grund til at antage, at introduktionen af risdrik tilsat phytosteroler/phytostanoler vil øge risikoen for overforbrug af phytosteroler.
(6)

Begrundelsen for den græske meddelelse er hygiejnehensyn og dermed beskyttelse af den offentlige sundhed. Der tages i den græske meddelelse ikke hensyn til, at der er fastsat et fælles regelsæt for fødevarehygiejne, først og fremmest ved Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (2). Det godtgøres ikke i den græske meddelelse, at de meddelte foranstaltninger er nødvendige for at opnå et højere niveau for beskyttelse af folkesundheden.
(3)

De britiske myndigheder har over for Kommissionen tilkendegivet, at dossiererne om de pågældende aktivstoffer efter den indledende undersøgelse synes at opfylde kravene til data og oplysninger i bilag II til direktiv 91/414/EØF. De indgivne dossierer synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossiererne til Kommissionen og de andre medlemsstater, ligesom dossiererne blev forelagt for Den Stående Komité for Fødevarekæden og Dyresundhed.
(4)

Kommissionen havde endnu ikke vedtaget en formel beslutning om den pågældende anmeldelse, da den modtog de tyske myndigheders meddelelse. Under disse omstændigheder accepterer den, at anmeldelsen trækkes tilbage, jf. artikel 8, stk. 1, i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (3).
DA Den Europæiske Unions Tidende L 34/39

RÅDETS AFGØRELSE 2008/101/FUSP

af 28. januar 2008

om iværksættelse af Den Europæiske Unions militæroperation i Republikken Tchad og Den Centralafrikanske Republik (EUFOR Tchad/RCA)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 17, stk. 2,

under henvisning til Rådets fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (1) (EUFOR Tchad/RCA), særlig artikel 5, og

ud fra følgende betragtninger:

(1) Den 25. september 2007 vedtog FN’s Sikkerhedsråd enstemmigt resolution 1778 (2007), som godkendte etableringen af en FN-mission i Den Centralafrikanske Republik og Tchad (MINURCAT) og bemyndigede EU til at gennemføre en operation i disse lande i en periode på 12 måneder fra erklæringen om indledende operativ kapacitet.

(2) Myndighederne i Tchad og i Den Centralafrikanske Republik har ved erklæringer af henholdsvis den 25. oktober 2007 og 16. oktober 2007 hilst en eventuel militær EU-tilstedeværelse i deres respektive lande velkommen.

(3) I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet, og Danmark deltager ikke i finansieringen af operationen —

TRUFFET FØLGENDE AFGØRELSE:

Artikel 1

Operationsplanen er godkendt.

Artikel 2

Operationsreglerne er godkendt.

Artikel 3

Den Europæiske Unions militæroperation i Republikken Tchad og Den Centralafrikanske Republik (EUFOR Tchad/RCA) iværksættes den 28. januar 2008.

Artikel 4

EU’s øverstbefalende for operationen har hermed beføjelse til med øjeblikkelig virkning at udstede aktiveringsordren (ACTORD) med henblik på at gennemføre deployeringen af styrkerne og indlede gennemførelsen af missionen.

Artikel 5

Denne afgørelse har virkning fra dagen for vedtagelsen.

Artikel 6

Denne afgørelse offentliggøres i Den Europæiske Unions Tidende.

Udfærdiget i Bruxelles, den 28. januar 2008. På Rådets vegne D. RUPEL Formand

(1) EUT L 279 af 23.10.2007, s. 21.
(61)

Til indkredsning af det relevante marked har Slovenien forelagt Kommissionen en markedsundersøgelse, som viser markedsandelene på det pågældende produktmarked i EU25. Kommissionen har i denne forbindelse ingen grund til at fravige bemærkningen i fodnote 20 i rammebestemmelserne, nemlig at det relevante marked er EØS. Kommissionen påpeger, at den tidligere har gennemført markedsundersøgelser i den europæiske trævareindustri (navnlig træfiberplader) i forbindelse med en fusionssag (20) og afgjort, at det relevante marked er mere omfattende end det nationale marked, og at det i det mindste er et grænseoverskridende regionalt marked. Dette bekræftes af tilstedeværelsen af betydelige grænseoverskridende handelsstrømme. At der også består sådanne handelsstrømme for krydsfinér, fremgår af oplysninger fra Kommissionens interne eksperter (Novoles Straža's eksportsalg i Fællesskabet (60 %) tegner sig nemlig for størstedelen af dens omsætning). Desuden er det fastslået, at et grænseoverskridende regionalt marked dækker en afstand på næsten 1 000 km, idet afstanden varierer alt efter produkternes merværdi, således at afstanden for færdigbehandlede produkter klart var større end for ubehandlede produkter. Da krydsfinérplader allerede er af højere kvalitet, og da eksporten i det væsentlige omfatter finerede plader, er transportudgifterne mindre for krydsfinér end for træfiberplader (og endnu lavere for stole og andre møbler af krydsfinér). I betragtning af ovenstående mener Kommissionen, at det relevante marked for de produkter, som fremstilles af Novoles Straža, er, om ikke hele EØS eller EU25, i hvert fald en betragtelige del af EU25.
(54)

Til indkredsning af det relevante marked har Slovenien forelagt Kommissionen en markedsundersøgelse, som viser markedsandelene på det pågældende produktmarked i EU25. Kommissionen har i denne forbindelse ingen grund til at fravige bemærkningen i fodnote 20 i rammebestemmelserne, nemlig at det pågældende marked er EØS. Kommissionen påpeger, at den tidligere har gennemført markedsundersøgelser i den europæiske trævareindustri (navnlig træfiberplader) i forbindelse med en fusionssag (11) og afgjort, at det relevante marked er mere omfattende end det nationale marked, og at det i det mindste er et grænseoverskridende regionalt marked. Dette bekræftes af tilstedeværelsen af betydelige grænseoverskridende handelsstrømme. At der også består sådanne handelsstrømme for krydsfinér, fremgår af oplysninger fra Slovenien, som bekræftes af Kommissionens interne eksperter (dette bekræftes yderligere af, at Javor Pivkas eksport i Fællesskabet tegner sig for størstedelen af virksomhedens omsætning, nemlig 55 %). Desuden er det fastslået, at et grænseoverskridende regionalt marked dækker en afstand på næsten 1 000 km, idet afstanden varierer alt efter produkternes merværdi, dvs. at handelen med færdigbehandlede produkter foregår over endnu større afstande end ubehandlede produkter. Da krydsfinérplader allerede er af højere kvalitet, og da eksporten i det væsentlige omfatter krydsfinér, er transportudgifterne mindre end for træfiberplader (og endnu lavere for stole og andre møbler af krydsfinér). I betragtning af ovenstående mener Kommissionen, at det relevante marked for de produkter, som fremstilles af Javor Pivka, er, om ikke hele EØS eller EU25, i hvert fald en betragtelige del af EU25.
(41)

Skønt Sardinien er en region, som opfylder betingelserne for at få regionalstøtte, kan den i traktatens artikel 87, stk. 3, litra a), nævnte undtagelsesbestemmelse imidlertid ikke finde anvendelse, eftersom den pågældende støtte ikke blev givet som en støtte, der tog sigte på at fremme den regionale udvikling, men begrænsede sig til at favorisere rederier. Faktisk har de italienske myndigheder ikke i tilstrækkelig grad vist, på hvilken måde støtteordningen til fordel for de sardinske rederier skulle kunne muliggøre en udvikling af regionen i henhold til Fællesskabets på daværende tidspunkt gældende forskrifter vedrørende statsstøtte med regionalt sigte eller med andre ord Kommissionens meddelelse om anvendelsesmåde for artikel 92, stk. 3, litra a) og c) (12). Selv om regionen Sardinien står på listen over de med henblik på artikel 92, stk. 3, litra a), foreslåede regioner (jf. bilag I til ovennævnte meddelelse), er det ikke bevist, at foranstaltningen var nødvendig som støtte til begyndelsesinvestering eller til oprettelse af arbejdspladser og ej heller, at den kunne betragtes som en tidsbegrænset driftsstøtte, som tager sigte på at kompensere for særlige eller permanente ulemper i regionen, og muliggjorde en bæredygtig og afbalanceret udvikling uden at medføre en overkapacitet i den pågældende sektor.
(45)

Samtidig med at det konstateres, at bekendtgørelsen har visse konsekvenser for den frie omsætning af varer inden for Fællesskabet, drager Kommissionen ikke desto mindre på grundlag af ovenstående analyse den konklusion, at bekendtgørelsen er berettiget ud fra et miljømæssigt synspunkt og tager hensyn til de påtænkte forbuds indvirkning på det indre marked, navnlig fordi den er baseret på en analyse af eksistensen af og adgangen til alternativer under Østrigs særlige omstændigheder og derudover rummer mulighed for at give individuelle dispensationer.
DA Den Europæiske Unions Tidende L 23/27

RÅDETS AFGØRELSE

af 21. januar 2008

om den holdning, som Fællesskabet skal indtage i Det Internationale Kakaoråd til forlængelsen af den internationale kakaooverenskomst, 2001

(2008/76/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, andet afsnit,

under henvisning til forslag fra Kommissionen (1), og

ud fra følgende betragtninger:

(1) Den internationale kakaooverenskomst fra 2001 blev undertegnet og indgået på Det Europæiske Fællesskabs vegne ved Rådets afgørelse 2002/970/EF (2) af 18. november 2002.

(2) Det følger af artikel 63, stk. 1 og 3, at den internationale kakaooverenskomst fra 2001 udløber den 30. september 2008, medmindre Det Internationale Kakaoråd træffer afgørelse om, at den skal forlænges med én eller to perioder, dog højst fire år i alt.

(3) En forlængelse af overenskomsten er i Det Europæiske Fællesskabs interesse.

(4) Det Europæiske Fællesskabs holdning i Det Internationale Kakaoråd bør fastlægges —

TRUFFET FØLGENDE AFGØRELSE:

Eneste artikel

Det Europæiske Fællesskabs holdning i Det Internationale Kakaoråd er at stemme for, at den internationale kakaooverenskomst fra 2001 forlænges med én eller to perioder, dog højst fire år i alt, og at underrette De Forenede Nationers generalsekretær om denne forlængelse.

Udfærdiget i Bruxelles, den 21. januar 2008. På Rådets vegne Formand I. JARC

(1) EUT C 4 af 9.1.2008, s. 6.

(2) EFT L 342 af 17.12.2002, s. 1.
DA Den Europæiske Unions Tidende L 22/20

RÅDETS AFGØRELSE

af 21. januar 2008

om den holdning, Fællesskabet skal indtage i Det Internationale Kafferåd vedrørende udpegelsen af en depositar for den internationale kaffeoverenskomst af 2007

(2008/75/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133, stk. 1- 4, sammenholdt med artikel 300, stk. 2, andet afsnit,

under henvisning til forslag fra Kommissionen, og

ud fra følgende betragtninger:

(1) Det Internationale Kafferåd vedtog på sin 98. samling ved resolution 431 af 28. september 2007 teksten til en ny international kaffeoverenskomst af 2007.

(2) Den internationale kaffeoverenskomst af 2001 blev ved resolution 432 af 28. september 2007 forlænget med et år fra den 1. oktober 2007 til den 30. september 2008.

(3) I henhold til artikel 2, stk. 10, i den internationale kaffeoverenskomst af 2007 udpeges den fremtidige depositar for overenskomsten ved en afgørelse truffet af Det Internationale Kafferåd under den nuværende internationale kaffeoverenskomst af 2001. Denne afgørelse skal træffes ved konsensus inden den 31. januar 2008.

(4) Det er i Det Europæiske Fællesskabs interesse, at der udpeges en depositar.

(5) Det Europæiske Fællesskabs holdning til dette spørgsmål i Det Internationale Kafferåd bør fastlægges —

TRUFFET FØLGENDE AFGØRELSE:

Eneste artikel

Den holdning, Det Europæiske Fællesskab skal indtage i Det Internationale Kafferåd, er, at det skal stemme for udpegelse af Den Internationale Kaffeorganisation som depositar for den internationale kaffeoverenskomst af 2007.
(1)

Ifølge artikel 5 i forordning (EØF) nr. 729/70, artikel 7 i forordning (EF) nr. 1258/1999 og artikel 8, stk. 1 og 2, i Kommissionens forordning (EF) nr. 1663/95 af 7. juli 1995 om gennemførelsesbestemmelser til forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen (3), skal Kommissionen foretage de nødvendige undersøgelser, meddele medlemsstaterne resultaterne af sine undersøgelser, tage hensyn til de af medlemsstaterne fremsatte bemærkninger, indkalde til bilaterale drøftelser med henblik på at nå til enighed med de pågældende medlemsstater og officielt meddele dem sine konklusioner.
(4)

Der bør fastsættes maksimumsbeløb og satser for EF-tilskuddet inden for de grænser, der er fastsat i artikel 15 i forordning (EF) nr. 861/2006, samt betingelser for ydelse af dette tilskud.
(2)

Ved brev af 21. maj 2007 (ref. DGPC 070521 000604) fremlagde Portugal et program for udbygning i 2008 af landets infrastrukturer for kontrol af planter og planteprodukter fra tredjelande (2). Portugal har søgt om at få tildelt EF-tilskud til dette program for 2008 i henhold til Kommissionens forordning (EF) nr. 998/2002 af 11. juni 2002 om nærmere bestemmelser for ydelse af et finansielt EF-bidrag til medlemsstaterne til udbygning af infrastrukturerne for plantesundhedskontrol af planter og planteprodukter fra tredjelande (3).
(1)

På grundlag af afgørelse 2005/387/RIA har Det Videnskabelige Udvalg for Det Europæiske Overvågningscenter for Narkotika og Narkotikamisbrug på et særligt møde med udvidet deltagerkreds udarbejdet en risikovurderingsrapport om 1-benzylpiperazin (BZP), som efterfølgende er blevet forelagt Rådet og Kommissionen den 31. maj 2007.
(5)

I 2000 konkluderede undersøgelsen vedrørende oprindelsescertifikatet, at de byrdefulde krav tilsyneladende var i strid med artikel VIII, stk. 3, i GATT 1994, artikel 7, st. 1, i WTO-aftalen om tekstilvarer og beklædningsgenstande, og var en overtrædelse af henstillingerne i artikel VIII, stk. 1, litra c) i GATT 1994. Foranstaltningerne vedrørende mærkningskravene syntes at være i strid med artikel 2, stk. 2, i WTO-aftalen om tekniske handelshindringer og at være en overtrædelse af henstillingerne i artikel VIII, stk. 1, litra c), i GATT 1994. Hvad angår kravene til angivelsesformularen angående varesammensætning, syntes de at være en overtrædelse af artikel 2 i WTO-aftalen om importlicensprocedurer. Hvad angår procedurerne til kontrol af toldværdien, kunne Kommissionens tjenestegrene ikke tage endelig stilling, da der for nylig blev indført ny lovgivning for regulering af dette område. Hvad angår spørgsmålet om inspektion inden afsendelse, blev der ikke konstateret overtrædelser af bestemmelserne i WTO-aftalen om inspektion før afsendelse. Denne inspektion syntes dog heller ikke at være i overensstemmelse med formålet og ånden i WTO-aftalen. Endelig blev der ikke konstateret krænkelser af bestemmelserne vedrørende den statistisk afgift, og spørgsmålet om den diskriminerende moms var allerede blevet behandlet i forbindelse med en anden handelshindringsprocedure vedrørende importen af færdigforarbejdet læder i Argentina (3).
(2)

Ifølge artikel 3 i Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur og om ændring af forordning (EØF) nr. 2847/93 om indførelse af en kontrolordning under den fælles fiskeripolitik (3) skal EF-fiskerikontrolagenturet bl.a. bistå medlemsstaterne med at indberette oplysninger om fiskeri og kontrol og inspektion til Kommissionen og bidrage til medlemsstaternes og Kommissionens forskning i og udvikling af kontrol- og inspektionsteknik.
(2)

Da anmeldelsen var ufuldstændig, bad Kommissionen i sit brev D(02) 1665 af 1. februar 2002 om yderligere oplysninger. Svarbrevet blev registreret den 5. april 2002. Den 11. marts 2002 blev der holdt et møde mellem repræsentanter for Kommissionen og repræsentanter for den selvstyrende provins Trento. Kommissionen sendte den 12. april 2002 de italienske myndigheder et brev, hvori den bad om yderligere oplysninger. Denne henvendelse blev besvaret med brevet af 17. maj 2002, registreret den 28. maj som SG A/5459. Endnu et møde mellem Kommissionens repræsentanter og repræsentanter for den selvstyrende provins Trento fandt sted den 30. maj 2002.
(1)

Ved artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 3, stk. 2, i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (2).
(8)

Der bør fastsættes en grænse for, hvor længe foranstaltningerne fastsat ved denne beslutning, skal anvendes. I betragtning af den tid, der skal til for definitivt at konkludere, at udbruddet er under kontrol, bør foranstaltningerne derfor ophøre med at blive anvendt for fjerkræ, der importeres efter den 2. april 2008, og for produkter, der er fremstillet efter den dato.